Imtella' Lulju 24, 2021 - Aġġornata 24 Ta' Lulju, 2021 1:02pm Ritratti: Georgie Mitchell (Twitter) Filmat: Georgie Mitchell (Twitter) Għexieren ta' Awstraljani niżlu jipprotestaw fit-toroq ta' Sydney minkejja l-lockdown biex joħduha qatta' bla ħabel kontra l-miżuri tal-Covid-19, b'mod speċjali minħabba l-lockdown. Sydney ilha f'lockdown għal dawn l-aħħar erba' ġimgħat. Fl-aħħar jiem l-awtoritajiet Awstraljani ħabbru l-possibbiltà li r-restrizzjonijiet tal-Covid jistgħu jibqgħu fis-seħħ sa Ottubru jekk in-numri tal-każijiet il-ġodda jibqgħu għoljin. F'filmati ppubblikati minn diversi midja internazzjonali, bosta Awstraljani jidhru jimlew it-toroq ta' Sydney sa ruħ ommhom bla żamma tad-distanza soċjali u bla lbies tal-maskra. Uħud, spiċċaw jitqabdu bil-goff mal-Pulizija. Oħrajn, iprotestaw b'mod paċifiku mgħammra b'għadd ta' strixxuni u lkoll lissnu l-kelma "libertà" b'mod ripetut. S'issa, il-Pulizija arrestat 57 persuna b'rabta ma' dawn il-protesti. Għadd ta' protesti oħra dwar ir-restrizzjonijiet tal-pandemija saru f'Melbourne, f'Adelaide u fi Brisbane.